**JUNGTINIO**

**MOLĖTŲ RAJONO SAVIVALDYBĖS JAUNIMO REIKALŲ TARYBOS IR**

**AKMENĖS RAJONO SAVIVALDYBĖS JAUNIMO REIKALŲ TARYBOS**

**POSĖDŽIO PROTOKOLAS**

2022-11-24 Nr.V4-75

Molėtai

Posėdis įvyko 2022 m. lapkričio 24 d. 12.00 val., Molėtų rajono savivaldybės viešojoje bibliotekoje, adresu Inturkės g. 4, Molėtai

Posėdžio pirmininkė – Molėtų rajono savivaldybės jaunimo reikalų tarybos pirmininkė Vaida Saugūnienė.

Posėdžio sekretorė – Vilma Bačiulė.

Dalyvavo: Molėtų rajono savivaldybės jaunimo reikalų tarybos (toliau - MJRT) nariai –Simona Laucevičienė, Gintautas Matkevičius, Giedrė Petrauskaitė, Dovilė Sabalinkė, Aušra Strumilienė, Steponas Šanteriovas. Nedalyvavo: Virginija Bareikienė, Daiva Gerojimaitė, Virgilijus Mozūra, Greta Medišauskaitė, Gintarė Žukauskaitė.

Dalyvavo: Akmenės rajono savivaldybės jaunimo reikalų tarybos (toliau – AJRT) nariai – Dalia Sketrė, Rasa Statkuvienė, Brigita Nemčiauskaitė, Rusnė Poškutė. Atviro jaunimo centro „NewStone“ darbuotojas Domantas Jocas. Nedalyvavo: Richardas Sudaris, Dalia Noraitė-Borusienė, Gedas Adomaitis, Saulius Momkauskas, Airida Čerpienė, Jogilė Bartašiūtė, Akvilė Kulvinskaitė, Emilija Lopaitytė, Vidmantė Stilbytė.

DARBOTVARKĖ:

1. Molėtų rajono savivaldybės jaunimo reikalų tarybos gerosios praktikos pavyzdžiai. Pranešėjos – Vaida Saugūnienė, Vilma Bačiulė, Giedrė Petrauskaitė.
2. Akmenės rajono savivaldybės jaunimo reikalų tarybos gerosios praktikos pavyzdžiai. Pranešėjai – Tomas Martinaitis, Rūta Brazlauskaitė, Rusnė Poškutė.

Posėdžio pirmininkė Vaida Saugūnienė pristato darbotvarkę, teiraujasi ar nėra prieštaraujančių ir ar galime pritarti.

Pritarta vienbalsiai.

Vaida Saugūnienė pasveikina svečius, pasidžiaugia, kad mūsų rajone tai yra pirmasis kontaktinis jungtinis jaunimo reikalų tarybos posėdis. Linki vieniems iš kitų pasisemti gerosios patirties.

1. **SVARSTYTA.** Molėtų rajono savivaldybės jaunimo reikalų tarybos gerosios praktikos pavyzdžiai.

V. Bačiulė pristato jaunimo politiką Molėtų rajono savivaldybėje. Aptaria bendrąją, statistinę rajono informaciją, jaunimo skaičių Molėtų rajone, pasidalina patirtimi apie jaunimo politikos priemonių programavimą. Pristato jaunimo reikalų tarybos narių sudėtį, aptaria reikšmingiausius jaunimo reikalų tarybos darbus per pastaruosius dvejus metus. Taip pat pristato vykdomą atvirąjį ir mobilų darbą su jaunimu, įgyvendinamus projektus, gerinančius jaunimo įtrauktį. Atsako į klausimus, pasidalina patirtimi apie mobilaus darbo pradžią Molėtų rajone, nes Akmenės rajone mobilus darbas dar nėra vykdomas, pasidalina patirtimi apie pirminį anketavimą poreikiui išsiaiškinti, susitikimus su seniūnija, sutarčių su mobilaus darbo patalpų valdytojais procesą.

V. Bačiulė papasakoja, kokias programas savivaldybė yra parengusi jaunimui (iniciatyvos, skatinimo už pasiekimus programą, verslumo programą, savanorišką tarnybą, vasaros užimtumo ir integracijos į darbo rinką programą, savanorystės meniu katalogą, dalyvaujamąjį biudžetą).

**NUTARTA:** Teikti konsultacijas Akmenės rajono savivaldybei dėl mobilaus darbo pradžios, pasidalinti dalyvaujamojo biudžeto parengtu tvarkos aprašu.

**2.** **SVARSTYTA.** Akmenės rajono savivaldybės jaunimo reikalų tarybos gerosios praktikos pavyzdžiai.

T. Martinaitis pristato bendrą informaciją apie Akmenės rajoną, jaunimo situaciją, ugdymo įstaigų skaičių, bei informaciją apie su jaunimu dirbančiomis organizacijomis. Aptaria SJRT sudėtį bei pristato pagrindinius siūlymus, teiktus Savivaldybės administracijai. T. Martinaitis pristato įvairias jaunimui skirtas programas bei kitas galimybes jaunimui Akmenės rajone, tai jaunimo iniciatyvų projektų finansavimas, moksleivių įdarbinimas vasaros laikotarpiu ir kt. R. Poškutė pristato Akmenės rajono jaunimo ir jaunimo organizacijų sąjungą „Jaunimo apskritasis stalas“ bei pagrindinius šios organizacijos organizuojamus renginius visam rajono jaunimui, atsako į klausimus. Taip pat R. Poškutė pristato Akmenės mokinių savivaldų informavimo centrą.

**NUTARTA:** Tęsti bendradarbiavimą su Akmenės rajono savivaldybės jaunimo reikalų taryba, dalintis gerosios patirties pavyzdžiais.

Posėdžio pirmininkė Vaida Saugūnienė

Posėdžio sekretorė Vilma Bačiulė